

**"Әлеуметтік-кәсіпкерлік корпорациялар қызметінің кейбір мәселелері туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2019 жылғы 30 желтоқсандағы № 1008 қаулысы.

      Қазақстан Республикасының Үкіметі **ҚАУЛЫ ЕТЕДІ:**

      "Әлеуметтік-кәсіпкерлік корпорациялар қызметінің кейбір мәселелері туралы" Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

|  |  |
| --- | --- |
| *Қазақстан Республикасының* *Премьер-Министрі* | *А. Мамин* |

**Әлеуметтік-кәсіпкерлік корпорациялар қызметінің кейбір мәселелері туралы**

      "Мемлекеттік сатып алу туралы" 2015 жылғы 4 желтоқсандағы Қазақстан Республикасы Заңының 39-бабы 3-тармағының 27) және 56) тармақшаларына сәйкес **ҚАУЛЫ ЕТЕМІН:**

      1. Азаматтарды кепілдік берілген әлеуметтік топтамамен қамтамасыз ету шеңберінде әлеуметтік-кәсіпкерлік корпорацияларға тауарларды беруге және қызметтерді көрсетуге өкілеттік берілсін.

      2. Қазақстан Республикасының Үкіметі:

      1) азаматтарды кепілдік берілген әлеуметтік топтамамен қамтамасыз ету шеңберінде әлеуметтік-кәсіпкерлік корпорациялар тауарларды және көрсетілетін қызметтерді сатып алатын тұлғаларды анықтасын;

      2) осы Жарлықты іске асыру бойынша өзге де шаралардың қабылдануын қамтамасыз етсін.

      3. Осы Жарлықтың орындалуын бақылау Қазақстан Республикасы Президентінің Әкімшілігіне жүктелсін.

      4. Осы Жарлық қол қойылған күнінен бастап қолданысқа енгізіледі.

|  |  |
| --- | --- |
| *Қазақстан Республикасының* *Президенті* | *Қ.Тоқаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК